Gamli handilin við Gjógv er nú latin uppaftur. Handilin varð stovnaður í 1883 av Óla Debes. Men nú handilin er latin upp aftur, er hann nakað øðrvísi, hóast rammurnar eru tær somu gomlu. Vørurnar, ið seldar verða eru mestar føroyskar, so sum klæðir, málningar, handgjørdar vørur, umframt niðursjóaðar vørur, ís og sodavatn. Uttanfyri er gjørd ein hugnalig cafe, sum selur kaffi og vaflur. Harumframt verður møguleiki at gera útferðir og fiskitúrar við bátinum, sum felagið hevur útvega sær. Meira um handilin sæst á heimasíðuni www. gjogvadventure. fo